SET เปิดเช้าพุ่งเกิน 10 จุด รับหุ้นตปท.เขียวยกแผง-ราคาน้ำมันปรับขึ้น
SET เปิดเช้าพุ่งเกิน 10 จุด รับหุ้นตปท.เทรดคึก-ราคาน้ำมันปรับขึ้น
SET เปิดเช้าพุ่งเกิน 10 จุด รับหุ้นตปท.เทรดคึก-ราคาน้ำมันปรับขึ้น
10 มิ.ย. 2562

ผู้สื่อข่าวรายงานว่า ดัชนีหุ้นไทยล่าสุด ณ เวลา 10.11 น. อยู่ที่ระดับ 1,664.27 จุด ปรับตัวขึ้น 10.77 จุด ด้วยมูลค่าซื้อขาย 5.5 พันล้านบาท โดยเป็นการปรับตัวขึ้นตามทิศทางตลาดหุ้นต่างประเทศที่ปรับขึ้นอย่างสดใส รับปัจจัยบวกจากข่าวสหรัฐสามารถบรรลุข้อตกลงกับเม็กซิโกเพื่อหลีกเลี่ยงการเก็บภาษีสินค้านำเข้าสินค้าจากเม็กซิโก ขณะที่ราคาน้ำมันปรับตัวขึ้นส่งผลให้มีแรงซื้อเข้ามาในกลุ่มพลังงาน
ทั้งนี้ ตลาดหุ้นเอเชียปรับตัวเพิ่มขึ้นในเช้าวันนี้ โดยดัชนี NIKKEI 225 ตลาดหุ้นญี่ปุ่นเปิดวันนี้ที่ 21,095.40 จุด เพิ่มขึ้น 210.69 จุด, +1.01% ,ดัชนี SSE Composite ตลาดหุ้นจีนเปิดวันนี้ที่ 2,833.01 จุด เพิ่มขึ้น 5.21 จุด, +0.18% ,ดัชนี HSI ตลาดหุ้นฮ่องกงเปิดวันนี้ที่ 27,206.61 จุด เพิ่มขึ้น 241.33 จุด, +0.89% ,ดัชนี TAIEX ตลาดหุ้นไต้หวันเปิดวันนี้ที่ 10,486.23 จุด เพิ่มขึ้น 77.03 จุด, +0.74%
อีกทั้ง ดัชนี KOSPI ตลาดหุ้นเกาหลีใต้เปิดวันนี้ที่ 2,087.37 จุด เพิ่มขึ้น 15.04 จุด, +0.73% ,ดัชนี FTSE STI ตลาดหุ้นสิงคโปร์เปิดวันนี้ที่ 3,174.88 จุด เพิ่มขึ้น 8.59 จุด, +0.27% ,ดัชนี FBMKLCI ตลาดหุ้นมาเลเซียเปิดวันนี้ที่ 1,651.93 จุด เพิ่มขึ้น 2.60 จุด, +0.16%
โดย นายชัยยศ จิวางกูร ผู้ช่วยผู้อำนวยการฝ่ายวิเคราะห์หลักทรัพย์ บล.กรุงศรี กล่าวว่า ตลาดหุ้นไทยเช้านี้ปรับตัวขึ้นกว่า 10 จุด เป็นไปในทิศทางเดียวกับตลาดหุ้นในภูมิภาคเอเชียที่ส่วนใหญ่จะอยู่ในแดนบวกกัน มองตอบรับสงครามการค้าผ่อนคลายขึ้น หลังจากที่สหรัฐฯ และเม็กซิโก สามารถเจรจาการค้ากันได้
นอกจากนี้ ราคาน้ำมันก็ดีดตัวขึ้นทำให้เป็นบวกต่อหุ้นในกลุ่มพลังงาน ส่งผลให้หุ้นในกลุ่มพลังงานเช้านี้ปรับตัวชี้นำตลาดฯ พร้อมให้แนวรับ 1,650 จุด ส่วนแนวต้าน 1,665-1,670 จุด